**დაინტერესებული პირების მიერ კომენტარებისა და მოსაზრებების საქართველოს ეროვნული ბანკისათვის**

**მიწოდების ფორმა საჯარო კონსულტაციების ფარგლებში**

* გამოქვეყნებული ნორმატიული აქტის პროექტთან დაკავშირებით, საქართველოს ეროვნული ბანკისათვის (შემდგომში - ეროვნული ბანკი) მოსაზრებებისა და კომენტარების მოწოდება უნდა განხორციელდეს ამ ფორმის მიხედვით[[1]](#footnote-1). ეროვნული ბანკი განიხილავს და უპასუხებს მხოლოდ ამ ფორმის შესაბამისად მოწოდებულ არგუმენტირებულ კომენტარებსა და მოსაზრებებს. ავტორის იდენტიფიცირების გარეშე მოწოდებული მოსაზრებები/კომენტარები არ განიხილება.
* ნორმატიული აქტის პროექტთან დაკავშირებით, შესაბამისი სექტორის წარმომადგენლების მიერ მოწოდებული მოსაზრებები/კომენტარები ეროვნული ბანკის ოფიციალურ ვებგვერდზე გასაჯაროვდება ავტორის (შესაბამისი სექტორის წარმომადგენელი/საზედამხედველო სუბიექტი) იდენტიფიცირებით. სხვა დაინტერესებული პირების მიერ წარმოდგენილი მოსაზრებები/კომენტარები ავტორის იდენტიფიცირებით მხოლოდ მათი თანხმობის შემთხვევაში გასაჯაროვდება, რის შესახებაც ცხადად უნდა იყოს გამოხატული მათ მიერ მოსაზრებების/კომენტარების ეროვნული ბანკისთვის მიწოდებისას (გთხოვთ, მონიშნოთ შესაბამისი გრაფა). თანხმობის არ არსებობის შემთხვევაში, ეროვნულმა ბანკმა მოწოდებული მოსაზრებები შესაძლოა არ განიხილოს, ხოლო, განხილვის შემთხვევაში, შესაძლოა ავტორის მაიდენტიფიცირებელი მონაცემების მითითების გარეშე გამოაქვეყნოს. ამასთან, თუ კონკრეტული მოსაზრება/კომენტარი მოიცავს/შეეხება თქვენთვის სენსიტიურ, კონფიდენციალური ხასიათის ინფორმაციას, რომლის გასაჯაროებაც არ გსურთ, გთხოვთ, „სხვა კომენტარის“ გრაფაში ცხადად მიუთითოთ აღნიშნულის შესახებ და დაასაბუთოთ.
* ეროვნული ბანკი, მოწოდებული მოსაზრებების/კომენტარების პროექტში გათვალისწინების თაობაზე, როგორც წესი, შეიმუშავებს და თავის ოფიციალურ ვებგვერდზე გამოაქვეყნებს საპასუხო შემაჯამებელ დოკუმენტს.
* დაინტერესებული პირების მიერ მოსაზრებების/კომენტარების წარმოდგენა, არ ავალდებულებს ეროვნულ ბანკს ნორმატიული აქტის პროექტში მათ გათვალისწინებას. ამასთან, ეროვნული ბანკი უფლებამოსილია კვლავ გადაამუშაოს გამოქვეყნებული ნორმატიული აქტის პროექტი.

**გთხოვთ, მიუთითოთ აცხადებთ თუ არა თანხმობას, რომ ეროვნულმა ბანკმა თქვენ მიერ მოწოდებული მოსაზრებები/კომენტარები (გარდა სენსიტიური/კონფიდენციალური ხასიათის მოსაზრებებისა/კომენტარებისა) ეროვნული ბანკის ოფიციალურ ვებგვერდზე გამოაქვეყნოს თქვენი მაიდენტიფიცირებელი მონაცემების მითითებით?[[2]](#footnote-2)**

[ ]  **კი**

[ ]  **არა**

\* დაინტერესებულ პირს უფლება აქვს, ნებისმიერ დროს, ყოველგვარი განმარტების ან დასაბუთების გარეშე გამოიხმოს მის მიერ გაცემული თანხმობა.

|  |  |  |  |  |  |
| --- | --- | --- | --- | --- | --- |
| **კომენტარის/მოსაზრების ავტორი[[3]](#footnote-3)** | **ნორმატიული აქტის პროექტის შესაბამისი ნორმა/მუხლი** | **ნორმატიული აქტის პროექტის დასახელება, რომელთან დაკავშირებითაც ხდება მოსაზრების/კომენტარის მოწოდება** | **ნორმატიული აქტის პროექტში მოთხოვნილი ცვლილება/ალტერნატიული შემოთავაზება** | **მოთხოვნილი ცვლილების/ალტერნატიული შემოთავაზების დასაბუთება** | **სხვა კომენტარი** |
| თიბისი ბანკი | მუხლი 7, პუნქტი 1 | სარეზოლუციო ფონდის შექმნის, ადმინისტრირებისა და ინვესტირების, სარეზოლუციოფონდში წინასწარი შენატანის დაკისრების კრიტერიუმებისა და წინასწარი შენატანებისგანხორციელების წესის დამტკიცების თაობაზე |  | გთხოვთ, დავაკონკრეტოთ როდის მიიღებს ბანკი ინფორმაციას შესაბამისი შენატანის თაობაზე |  |
|  | მუხლი 7, პუნქტი 2 | სარეზოლუციო ფონდის შექმნის, ადმინისტრირებისა და ინვესტირების, სარეზოლუციოფონდში წინასწარი შენატანის დაკისრების კრიტერიუმებისა და წინასწარი შენატანებისგანხორციელების წესის დამტკიცების თაობაზე | 2. სარეზოლუციო ფონდში ყოველი წლის ჯამური შენატანის ოდენობის განსაზღვრა ხდება ამ წესის დანართი №1-ის შესაბამისად. ეროვნული ბანკი უფლებამოსილია, სამიზნე დონის მიღწევამდე, მიზანშეწონილად მიჩნევის შემთხვევაში, დააკორექტიროს (შეამციროს ან გაზარდოს) თითოეული წლის ჯამური შენატანის ოდენობა და განსხვავებულად გადაანაწილოს, სამიზნე დონის მიღწევამდე დარჩენილი წლების შესაბამისად. | გთხოვთ, დავამატოთ რომ დაკორექტირება მოიცავს როგორც შემცირებას ასევე გაზრდას |  |
|  | მუხლი 7, პუნქტი 3 | წინასწარი შენატანების განსაზღვრის კრიტერიუმები | ბანკების შენატანებს ეროვნული ბანკი განსაზღვრავს პროპორციულობის და ობიექტურობის კრიტერიუმებზე დაყრდნობით. კერძოდ, პროპორციულობისა და ობიექტურობის კრიტერიუმების საფუძველზე, ბანკების რისკის პროფილისა და ვალდებულებების მოცულობის გათვალისწინებით | გთხოვთ დააზუსტოთ იქნება თუ არა რისკის კრიტერიუმი გადასახდელი მოცულობის კალკულაციის კრიტერიუმი |  |
|  | მუხლი 7, პუნქტი 3 ა და ბ ქვეპუნქტი | სარეზოლუციო ფონდის შექმნის, ადმინისტრირებისა და ინვესტირების, სარეზოლუციოფონდში წინასწარი შენატანის დაკისრების კრიტერიუმებისა და წინასწარი შენატანებისგანხორციელების წესის დამტკიცების თაობაზე | ა) პირველი ჯგუფი - მოიცავს იმ ბანკებს, რომელთა მთლიანი აქტივების ჯამური ოდენობა არ აღემატება 5 (ხუთი) მილიარდ ლარს; ამ ჯგუფში შემავალი ბანკებისათვის წლიური შენატანების ოდენობის განსაზღვრის მიზნით, ეროვნულ ბანკი, გამოყოფს დამატებითი ქვე-კატეგორიებს ბანკების მთლიანი ვალდებულებების ოდენობის მიხედვით, საზედამხედველო კაპიტალის ინსტრუმენტებისა და დაზღვეული დეპოზიტების გამოკლებით; ბ) მეორე ჯგუფი - მოიცავს იმ ბანკებს, რომელთა მთლიანი აქტივების ჯამური ოდენობა უდრის ან აღემატება 5 (ხუთი) მილიარდ ლარს. | გთხოვთ დავამატოთ მთლიანი აქტივები |  |
|  | მუხლი 7, პუნქტი 5 |  | 5. ამ მუხლის მე-3 პუნქტის „ბ“ ქვეპუნქტით გათვალისწინებული ბანკების შენატანებს,ეროვნული ბანკი ყოველწლიურად განსაზღვრავს ამ წესის მე-8 - მე-10მუხლების, ასევე ამ წესის დანართი №3-ისა და დანართი №4-ის შესაბამისად | გთხოვთ დავამატოთ სიხშირე |  |
|  | მუხლი 9 | წინასწარი შენატანების რისკის პროფილის მიხედვით დაკორექტირება და შენატანების საბოლოო ოდენობების განსაზღვრა მეორე ჯგუფის ბანკებისთვის |  | გთხოვთ, დავამატოთ რომ თებერვალში დათვლილი ოდენობა არ შეიცვლება იმავე წლისთვის. გასაგებია რომ შეიცვლება შემდეგი წლისთვის. |  |
|  | მუხლი 9 | წინასწარი შენატანების რისკის პროფილის მიხედვით დაკორექტირება და შენატანების საბოლოო ოდენობების განსაზღვრა მეორე ჯგუფის ბანკებისთვის | 1.მეორე ჯგუფის ბანკებისთვის, ამ წესის მე-8 მუხლით განსაზღვრული პროპორციულობის კრიტერიუმის საფუძველზე გამოთვლილი პირველადი შენატანები ექვემდებარება რისკის მიხედვით კორექტირებას (ობიექტურობის კრიტერიუმი) ამ მუხლის, ამ წესის მე-10 მუხლისა და ამ წესის დანართი №3-ითა და დანართი №4-ით განსაზღვრული წესით, რის შედეგადაც განისაზღვრება მეორე ჯგუფის ბანკების შენატანების საბოლოო ოდენობები.2. რისკის პროფილის მიხედვით დაკორექტირება და საბოლოო შენატანების ოდენობების განსაზღვრა გულისხმობს პროპორციულობის პრინციპის საფუძველზე გამოთვლილი პირველადი შენატანების გამრავლებას ბანკის აგრეგირებული რისკის წონაზე. აგრეგირებული რისკის წონის განსაზღვრის მიზნით, მცურავი მასშტაბის მეთოდის საფუძველზე თითოეული ბანკისთვის გამოითვლება აგრეგირებული რისკის ქულა, რომელიც ამ წესის დანართი №4-ით განსაზღვრული ექსპონენციალური ფორმულის მეშვეობით გადაითარგმნება აგრეგირებულ რისკის წონაში | გთხოვთ დააზუსტოთ იქნება თუ არა რისკის კრიტერიუმი გადასახდელი მოცულობის კალკულაციის კრიტერიუმი.  |  |
|  | მუხლი 10  | წინასწარი შენატანების რისკის პროფილის მიხედვით დაკორექტირებისას შესაფასებელი რისკის კატეგორიები, რისკის ინდიკატორები და მათი შესაბამისი ინდივიდუალური წონები |  | თუ რისკის პროფილი შენატანის კალკულაციის კრეტერიუმად დარჩება, მნიშვნელოვანია განსაზღვრული იყოს რამდენ ხანში გადაიხედება თითოეული პარამეტრი და შესაბამისი წონები. |  |

1. დაინტერესებულ პირებს შეუძლიათ, სურვილისა და საჭიროების შემთხვევაში, ამ ფორმას ცალკე დოკუმენტის სახით დაურთონ უფრო ვრცელი კომენტარი/მოსაზრება/კვლევა [↑](#footnote-ref-1)
2. ივსება მხოლოდ იმ დაინტერესებული პირების შემთხვევაში, რომლებიც არ არიან შესაბამისი სექტორის წარმომადგენლები/საზედამხედველო სუბიექტები [↑](#footnote-ref-2)
3. სექტორის წარმომადგენლის/საზედამხედველო სუბიექტის შემთხვევაში, უნდა მიეთითოს შესაბამისი სექტორის წარმომადგენლის/საზედამხედველო სუბიექტის დასახელება [↑](#footnote-ref-3)